     แวะมาทานมื้อกลางวันเบา ๆ กับร้านนี้ "เล็กเย็นตาโฟ" ที่ขายมานานมาก เมื่อก่อนอยู่ในซอยเล็ก ๆ คนก็ตามกันไปกินจนแน่นร้าน เดี๋ยวนี้ส่งต่อให้รุ่นลูกรุ่นหลานทำ คนก็ยังเยอะเหมือนเดิม แต่รสชาติอาจจะเปลี่ยน ๆ ไปสักหน่อย จำได้ว่าเมื่อก่อนทานแล้วอร่อยมาก เดี๋ยวนี้ต้องหันมาสั่งเมนู "เส้นเล็กแห้ง" แทน ทีเด็ดของที่นี่คือเครื่องที่ใส่จะใช้ลูกชิ้นปลา เต้าหู้ปลา ของแท้ รสชาติอร่อย หลายต่อหลายคนมาต้องสั่งเพิ่มพิเศษกันเลยทีเดียว ส่วนวันนี้ผมเองก็อยากทานเย็นตาโฟ เลยสั่ง เส้นใหญ่เย็นตาโฟ ราคา 35 บาท เครื่องเยอะ น้ำซุปออกรสชาติเปรี้ยวมานิดหน่อย เลยไม่ได้ปรุงน้ำส้มเพิ่ม ใส่เพียงแค่น้ำตาล พริกป่น และน้ำปลานิด ๆ ก็ตัดรสชาติเปรี้ยวได้รสชาติที่อร่อยยิ่งขึ้นครับ

     ปล. เป็นเพียงการแสดงความคิดเห็นส่วนบุคคลจากการทานในวันนี้และอ้างอิงกับร้านที่มีลักษณะเดียวกัน ถูกปากผม อาจจะไม่ถูกปากคุณ ชิมเอง จ่ายเอง บ่นเองจ้า (#759)